EU za koordiniranu odluku o neovisnosti Kosova
Evropljani su na putu da prevaziđu gotovo sigurnu krizu kakvu im je spremala kosovska završnica. Zvuči kao dobra vijest za evropsko jed
Za Evropljane je današnji sastanak ministara vanjskih poslova korak dalje od krize kakvom im je prijetila završnica priče o budućnosti Kosova. Skoro svi predstavnici zemalja, članica EU, sa izuzetkom, Kipra, složili su se oko političkog ugla kakav Brisel treba da zauzme očekujući proglašenje kosovske nezavisnosti. Termin je - koordinirana odluka o nezavisnosti, koordinirana između Prištine, Brisela i Washingtona i provedena kada međunarodni partneri odluče da je prvi mogući trenutak za to.Taj trenutak mogao bi se mogao ukazati već nakon što budu poznati rezultati predsjedničkih izbora u Srbiji, predviđenih za kraj januara i početak februara. I to zatom što Evropljani ne žele nacionalistima u Srbiji dati još jedan argumenat u ruke, odnosno obratno, žele osnažiti demokratske snage i na neki način ih nagraditi za očekivanu kooperativnost. Tako se kao mogućnost pominje i potpisivanje Sporazuma o stabilizaciji i pridruživanju "u najskorije vrijeme", svakako prije proglašenja nezavisnosti Kosova. Ministar vanjskih poslova Luksemburga, Jean Asselborn ističe: "Znamo da dvije strane neće postići sporazum. To nije pitanje vremena, već suštine- nema političke volje da se taj sporazum postigne. Dakle, moramo ostati u procesu i izbjeći jednostrano proglašenje nezavisnosti Kosova. Moguće je da se sačeka sa zaključenjem kosovskog procesa do iza predsjedničkih izbora u Srbiji. Sa izuzetkom Kipra, koji ima ozbiljnih problema koje razumijemo, sve ostale članice Unije bi trebale da slijede ovakav stav. EU ne bi trebala da reaguje na jednostrano proglašenje kosovske nezavisnosti". Ministar spoljnih poslova Srbije Vuk Jeremić danas je imao više odvojenih susreta sa drugim šefovima diplomatije, naglašavajući da je Srbija spremna da nastavi neki oblik pregovora o kosovskoj budućnosti, ali i upozoravajući da će Srbija oštro reagovati ukoliko neka zemlja prizna kosovsku državu. Konačni evropski stav o koracima kakvi će biti poduzeti biće uobličen, kako se očekuje, u petak kada će se okupiti šefovi država ili vlada zemalja,članica Evropske unije. Nešto lakši put je do evropske civilne misije na Kosovu. Pravni eksperti kažu da postojeća rezolucija Savjeta bezbjednosti daje pravni okvir za to. Če se samo politička odluka...